У якасці пісьменніка Язэп Дыла дэбютаваў з абразком “Перад раніцаю…”, напісаным у 1909 годзе. Але на старонках “Нашай Нівы” ён з’явіўся толькі ў 1912 годзе. У гэтым кароткім тэксце аўтар паказвае сваю веру ў радыкальныя сацыяльныя змены, якія мусяць адбыцца неўзабаве. Ужо па гэтым абразку можна зразумець, што Язэп Дыла не ўпісваецца ў шэрагі плакальшчыкаў, якія былі модныя ў тыя часы.